Dala_FM news - March 17, 2021 - 6am

﻿
Evaluation Only. Created with Aspose.Words. Copyright 2003-2022 Aspose Pty Ltd.
6AM DALA FM NEWS 17TH MARCH 2021
HEADLINE
· MAENDELEO CHAPCHAP OWUOK OKO ELARO KOM SENATE MA MACHAKOS.
· JOSIASA MASIRO JALUP KER WILLIAM RUTO ONYIERO DUARO MAR GOLE E TEND JUBILEE.
· PINY OWACHO ODOK NE MEDRUOK EBECH MAFUTA.
· ONGE CHIEMO ELIETE E COUNTY MA KISUMU
NATIONAL
MCC 
DUOND BUCH SIASA MAR MAENDELEO CHAPCHAP OWEYO NG’WE LARO KOM SENATE MA MACHAKOS EYIERO MAADUNDO MAIBAGO TICH 4 JUMANI.
DUOND BURANO MAR GOVERNOR MA MACHAKOS DR.ALFRED MUTUA NYOCHA GOYO DEBE NE MIGOSI MUTUA KATUKU NE KOMNO MAR SENATE MA MACHAKOS COUNTY.
WUOK MAR MAENDELEO CHAPCHAP ENG’WECH MAKAMANO KORO WEYO PIEM MATEK EKIND MIKAI AGNES KAVINDU MAR WIPER KOD URBANAS NGENGELE MAR UNITED DEMOCRATIC ALLIANCE (UDA).
OGAI MAR MAENDELEO CHAPCHAP DR.ALFRED MUTUA OLERO NI GIKAWO ONDAMONO KAKA YOR CHOPO KUAYO MAR JATEND PINY OWACHO MOLUOR UHURU KENYATTA EKINDE ROMO GI JOTEND DUOND BUCHE SIASA EYOR MBUI KAWUONO.
RUTO’S 
JOSIASA MASIRO JALUP KER MIGOSI WILLIAM RUTO ONYIERO PARO MANTIERE MAR GOLO OKO JALUP KER WILLIAM RUTO ELEMO MAR JALUP OGAI MAR DUOND BUCH JUBILEE.
KOTELNEGI KOD MANE EN JALUP JAGORO MAR JUBILEE CALEB KOSITANY OLERO NI DUOND BUCH JUBILEE OSERUOMBORE PINY KENDO GOLO MIGOSI RUTO ETEND JUBILEE OK OCHUNOGI.
JODITOGO OLERO NI ACHIEDH NADE MAG JUBILEE IKELO KOD JOGO MOTENO JATEND PINY OWACHO MAGETO NENO NI MIGOSI RUTO OGOL ELEMO MARE.
MAFUTA
PINY OWACHO ODOK NE MEDRUOK EBECH MAFUTA EPACHOKA.
JALOSO ELO PINY OWACHO MIGOSI CYRUS OGUNA OLERO NI BECH KELO MAFUTA EPACHOKA OMEDORE KENDO MANO NYISO MEDRUOK MAKAMANO EBECH MAFUTA.
OLERO NI BEI MAKAMANO BENDE OMEDORE KALUWORE GI MEDRUOK EDUARO MAR MAFUTA ECHIRNI GINO MAOLERO NI NYAKA INY BEI MAG MAFUTA.
COVID 
GOVERNORS DUTO EPACHOKA OJIW OBED E OPARA MAMBELE EYUDO CHANJO MAR CORONA.
JAKOM DUOL MAR GOVERNORS MIGOSI MARTIN WAMBORA OYANGO NI CHANJO MAKAMANO MAR CORONA BER KENDO JOTELO KOD JOPINY OK ONEGO OLUOR KAWE.
KOLOSO KINDE MANE ICHUOYE CHANJ MAR CORONA, MIGOSI WAMBORA OLERO NI CHANJO MAR ASTRAZENECA MAIVHIWO EPACHOKA EN MANO MANE OPUODH GI MIGAWO MAR THIETH EBUO PINY MANGIMA, WHO.
OJIWO APISAS MAG THIETH E COUNTIES MAPACHOKA OMED KAWO CHANJO MAKAMANO.
 NYAMIRA
OBILA MORO NE OCHIELO GI MAGINA OBILA WETENE ARIYO KENDE NEGO ACHIEL KUOMGI ETESEND OBILA MA NYAMIRA MIDHIAMBO MANYORO.
OBILA MANE OCHIELO JOWADGI NE OWITO NGIMANE BANG’ CHIELORE GI MAGINA.
JATEND WECHE THIETH E COUNTY MA NYAMIRA LAKTAR SILAS AYUNGA OYANGO WACH MAKAMANO KAOLERO NI OBILA 2GO OTHO KAITEMO RES NGIMAGI.
OBILA MAKAMAGO LIPOT YANGO NI NE LARO MIYO MOYO MORO.
KISUMU 
TEND COUNTY MA KISUMU ORIDO CHIKE MAG KEDO GI TUO MAR CORONA.
JOGO MARIEMBO TUKTUK E KISUMU OMICHIK MAR TING’O JOWUOTH 2 KA JO APIKO TO ONYIS NI NYAKA TING’ NG’AT ACHIEL.
MAGAWA KOD KUONDE MATH MABIRO DHI ATARO MAR CHIKE MANE OKET GI JATEND PINY OWACHO IBIRO MA OBOK MAG TICH.
GOVENOR E COUNTY MA KISUMU NGIRE PETER ANYANG’ NYONG’O BENDE OKUMO CHIEMO ELIETE.
OLERO NI JOGO MABIRO KETHO CHIKEGO IBIRO LUU GODO DWARO MAR CHIK.
PENJ
JATEND MIGAWO MAR SOMO NGIRE GEORGE MAGOHA ONYIS OMANY KAKA NYALO KEDO EYO MOWINJORE GI WECHE KUO MAG PENJ.
KALUWORE GI MIGOSI ELISHA OPIYO MACHIENO KOM CENTRAL KAMAGAMBO WARD E RONGO, JATEND MIGAWONO OK ONEGO OYANG MOKO KUOM GWENGE KAKA MAGO MAIKWALE PENJ KA OLERO NI MANO GOYO CHUNY JOPUONJRE.
INSERT: ELISHA OPIYO
OKUAYO JONYUOL KOD JOPINY OMI JOPUONJRE SIR MOWINJORE SANI MAGIDHI TIMO PENJ.
INSERT: ELISHA OPIYO 2
OLOSO SAMA KAMISHENA E COUNTY MA MIGORI BOAZ CHEROTICH OLERO NI IKRUOK NIKARE NE PENJ MAR CLASS 8 KOD 12.
INSERT: BOAZ CHEROTICH
BODABODA
YIERO MAR JO APIKO MA KADONGO E RACHUONYO EAST NE OCHUNG EKORO KALUWORE GI RUMBI MAR LUORO MANE TEDORE.
JAL MANE TAYO YIERO MAKAMANO GEORGE AGWANDA NE OLERO NI WACH LIST 2 MANE ITIYOGO EYIERONO EMANE OKELO WECHE.
MIGOSI GEORGE OTIENO MANE OWUOK JALOCH ETIELO MOKUONGO MAR YIERONO TO KATA KAMANO NE OKWEDO ONDAMO MAR CHUNGO YIERO KA KAT KAMANO BARACK CANTONA OJWANG’ MAEN JAKOM JO APIKO E RACHUONYO EAST NE OSIRO WACHNO.
KORKA KORE MIGOSI JOSHUA ODHIAMBO NE OPENJO GIMA OMIYO CHIKEGI MAG YIERO NE OLOKI KA OLERO NI GIYANGO JAL MANE OYIER ETIELO MOKUONGO.


Created with an evaluation copy of Aspose.Words. To discover the full versions of our APIs please visit: https://products.aspose.com/words/